Mutsundzuxinkulu u va vutisile leswaku i va mani timbhoni ta vona. Muvileri (nsati) u vurile leswaku i sesi wa yena na hahani wa mulumbetiwa (nuna wa yena) hi vona timbhoni ta vona. U yile emahlweni a vula leswaku sesi wa yena a fanele se a fikile kambe lexi hlamarisaka a nga si fika ekhoto. U vurile leswaku hahani wa mulumbetiwa wa vabya, naswona a nge swikoti ku va kona. Mutsundzuxinkulu u vurile leswaku swi ta tika ku ya emahlweni na nandzu lowu nga hava timbhoni. Ntwanano wu endliwile hi ndlela yoleyo. Un'wana na un'wana u tibohile ku tirha ntirho lowu, a wu amukerile hi miri, mbilu na moya. Majaha lamanharhu a ma tiva Moses Ntuli a ri murhangeri wa xiviri, wa ku va a tinyiketerile ku hlulela tiko swiphiqo swa rona. A a ri phuphu eka nhlangano wa tiko. VaZoro a va nga ri na xidyoho na Moses kambe a a ta fanela ku fa hikuva a va lava mali hi mahlo-ngati.